Ayna Ziordia

Ayna Ziordia (Colmenarejo, Madrilgo Erkidegoa, 1995eko azaroaren 5a) klarinete jotzailea eta aho-txistularia da. Bere pasioa nazioartean onartutako trebezia bihurtu du. Munduko lehiaketarik ospetsuenetako bat irabazi zuen, eta haren ahotan txistua musika huts bihur daitekeela erakutsi du.

 Bizitza 
Mendilerroz inguratutako Madrilgo Colmenarejo herri txikian bizi da egunerokoa bezain ohiz kanpokoa den keinu batekin mundua konkistatu duen emakumea: txistu egitea.Txikitatik, bost bat urte zituenetik, hasi zen txistua jotzen, bakarrik. Klarinetea jotzen hasi zen kontserbatorioan eta ezkutuan egiten zuen txistu. Gero Bartzelonara joan zen aitarekin txistua ikastera eta musika-tresna propio horrekin profesionalki ekiteko prestatzen jardun du. Hasieran estutasun handia ematen zion jendearen aurrean txistu egiteak Txistu Munduko Txapelketara aurkeztu eta irabazi zuen arte. Makilajea eta magisteritza ikasi du.

 Ibilbidea 
Munduko txapelduna izan zen Los Angelesen. Garaipenaren ondoren, bikoizketan ausartu da, eta film laburretan kolaboratu du. Nazioarteko ekitaldietan aritu da, eta gaur egun txistukatutako musikaren perfekzioan ari da lanean.

Ayna Ziordiak txistu egitea bizimodu bihurtzea lortu du, eta 2023ko Munduko Txistu Lehiaketan lehen postua lortu ostean, lana utzi zuen helburu horretan zentratzeko. Cuerpos Especiales saioan Nacho Garcia eta Lalachus madrildar aktore eta komediantearekin izandako elkarrizketan mundu horretan bikaintasun gisa ulertzen dena lortzen saiatzen dela esan zuen. Goizetan teknikoa ikasten du erregistroa zabaltzeko. Bideoklipak ere grabatu ditu.

 Txistu lehiaketa 
Lehenego lehiaketa proba online izan zen COVID-19 pandemia sasoian izan baitzen. Casting batean sartu eta hiru maila pasatu behar izan zituen. Hirugarrenean sartuz gero, munduko txapelketa irabazteko aukera dago, antzeko arteen lan klasiko bat, herrikoi bat eta libre bat interpretatu ondoren. Ziordiak kantatu eta txistu egin zuen.

 Lengoaia artistikoa 
Txistulariak Alfonso de Vilallonga musikari adituaren eta Pablo Berger Uranga bilbotar zinema zuzendariaren arreta piztu zuen. Txistua Robot Dreams filmaren soinu bandan sartzea proposatu zioten. Musikariarekin eta zuzendariarekin izan zen filmaketa. Zuzendariak prestaketa lanetan sortzeko askatasun handia eman zion Ziordiari. Zinema mutuko Robot Dreams filmean, Aynak ahotsa —edo hobeto esanda, txistua— eman zien elkarrekin komunikatzen ziren lau txoriri. Filma Oscar sarietarako izendatua izan zen animaziozko film onenerako.

Hainbat talentu saiotan jardun du bere trebezia erakusten eta jendearengana hurbiltzen. Ayna Ziordiaren kasuak frogatzen du txistua soinu bat baino askoz gehiago izan daitekela: mundu osoko eszenatokietan hunkitu, harritu eta ateak irekitzen dituen lengoaia artistikoa da.

Kontzertu propioa prestatu, musika moderno propioko piezekin eta munduan zehar biran ekiteko helburua du.

Japonian txistu egiteko akademiak daude. Titulua mantentzeko Japoniako hurrengo lehiketara joan behar du.

 Sariak eta aintzatespenak 
 2023an, Hollywoodeko Txistu Masterrean,1. postua. txapelduna link=Archivo:Gold_medal_icon.svg|15x15px
 2021ean, Munduko Txistu Txapeldunaren People Choice Award saria 

 Erreferentziak 

 Kanpo estekak 

 Bideoa: Ayna Ziordia txistuka Hungarian Dance N 5 - Whistling version, You tube
 Instrumentos insólitos . TVE2 La aventura del saber saioa 2025.10.25 (8 minutu eta 28 segundutik aurrera)

Kategoria:Madrildarrak
Kategoria:Musikariak
Kategoria:Emakume musikariak
Kategoria:Emakume musikagileak
Kategoria:Aho-txistulariak